Na temelju članka 49. Statuta Općine Dragalić (“Službeni glasnik” broj 3/18 i 4/21) i članka

17. stavak 1. točka 3. Odluke o uvjetima, načinu i postupku upravljanja nekretninama u vlasništvu Općine Dragalić (“Službeni glasnik” br. 6/09 i 8/10) OPĆINSKI NAČELNIK OPĆINE DRAGALIĆ dana 21.09.2021. godine, donosi

**O D L U K U**

**o izboru najpovoljnije ponude za zakup poljoprivrednog**

**zemljišta u vlasništvu Općine Dragalić**

Na javnom natječaju za zakup poljoprivrednog zemljišta u vlasništvu Općine Dragalić i to kč. br.

415/3 oranica, površine 9 ha 70 a 82 m2

415/4 oranica, površine 5 ha 00 a 21 m2, koje se daju kao proizvodno-tehnološka cjelina, prihvaćena je ponuda OPG “Trnka Kristijan”, nositelja Kristijana Trnka, Dragalić, K. Tomislava 65, s ukupnom ponudbenom zakupninom od 12.000,00 kn.

Na temelju ove Odluke općinski načelnik i izabrani podnositelj ponude sklopit će ugovor o zakupu

poljoprivrednog zemljišta u vlasništvu Općine Dragalić, za jesensku sjetvu 2021. i proljetnu sjetvu 2022. godine, a zakup traje do skidanja usjeva iz proljetne sjetve 2022. godine odnosno najkasnije do 15.11.2022. godine.

Obrazloženje

Općina Dragalić objavila je javni natječaj za zakup poljoprivrednog zemljišta u vlasništvu Općine Dragalić dana 09.09.2021. godine na oglasnoj ploči, Radio “Bljesku” Okučani i web stranici Općine Dragalić.

U postupku javnog natječaja zaprimljena je u roku jedna ponuda i to: OPG “Trnka Kristijana” Dragalić, Kralja Tomislava 65. Povjerenstvo za davanje u zakup i prodaju poljoprivrednog i građevinskog zemljišta u vlasništvu Općine Dragalić održalo je sjednicu 17.09.2021. godine te je pregledom i analizom ponuda utvrdilo da je ponuda OPG Trnka Kristijan potpuna i zadovoljava natječajne uvjete,

Povjerenstvo je predložilo Općinskom načelniku da prihvati ponudu OPG “Trnka Kristijana”.

Obzirom na navedeno riješeno je kao u izreci.

REPUBLIKA HRVATSKA

BRODSKO-POSAVSKA ŽUPANIJA

OPĆINA DRAGALIĆ

OPĆINSKI NAČELNIK

KLASA: 320-02/21-01/08

URBROJ: 2178/27-21-6

Dragalić, 21.09.2021.

OPĆINSKI NAČELNIK

Zvonimir Karlik, v.r.